stanford-oval/wikipedia huggingface dataset:
נפתלי קדמון

| --- | --- |

 לידה:  11 בדצמבר 1925 אאכן, רפובליקת ויימאר 
 פטירה:  23 בינואר 2022 (בגיל 96)
 ענף מדעי:  גאוגרפיה, קרטוגרפיה
 מקום מגורים:  גרמניה, ישראל
 מקום קבורה:  הר המנוחות 
 תרומות עיקריות
 חקר בתחום הטופונימיה
 
נפתלי קדמון (11 בדצמבר 1925 – 23 בינואר 2022) היה קרטוגרף, חוקר טופונימיה (תורת השמות הגאוגרפיים), חבר ועדת השמות הממשלתית ויושב ראש ועדת המשנה לשמות גאוגרפיים.
קורות חיים

קדמון נולד בשנת 1925 בשם פריץ הרמן קאופמן (Fritz Hermann Kaufmann) באאכן שבגרמניה ליצחק-יוליוס ועליזה-אלזה קאופמן. למד שלוש שנים בבית ספר עממי יהודי בקלן, ולאחר עליית הנאצים לשלטון בגרמניה עלה ב-1934 לארץ ישראל, וגדל בירושלים.
ב-1949 נשא לאישה את שושנה וולפסון. במלחמת העצמאות שירת כמכונאי בחיל האוויר, ובין 1951 ל-1954 היה רכז הדרכה ארצי של קלוב התעופה לישראל. במסגרת זאת ערך פינת תעופה בתוכנית הנוער של הרדיו. קדמון זכה בתואר אלוף ישראל בטיסנאות, בקיץ 1954 ייצג את מועדון התעופה הישראלי בתחרות טיסנאי דאון בדנמרק וב-1959 בתחרות בבלגיה. במילואים שימש כקצין קישור לאו"ם בגבול הצפון.
קורות חיים > קריירה אקדמית ומקצועית

קדמון למד גאוגרפיה וסטטיסטיקה באוניברסיטה העברית בירושלים, ובמקביל עבד במחלקת המדידות הממשלתית כראש מחלקת הקרטוגרפיה. בתפקיד זה כיהן כ-37 שנים (במהלכן השתנה שם המחלקה ל"המרכז למיפוי ישראל", או מפ"י). למד לתואר שני בטופוגרפיה באוניברסיטת גלאזגו. קיבל תואר דוקטור בקרטוגרפיה דיגיטלית מאוניברסיטת ויילס. לימד קרטוגרפיה באוניברסיטת תל אביב בשנות השבעים ובאוניברסיטה העברית בשנות השמונים. ב-1994 יצא לפנסיה כפרופסור אמריטוס. בשנת 1979 זכה בפרס של החברה הבריטית לקרטוגרפיה על שיטת מיפוי חדשה. באותה שנה היה בין המייסדים של האגודה הקרטוגרפית הישראלית.
קורות חיים > קריירה אקדמית ומקצועית > טופונימיה

תחום עיסוקו העיקרי של קדמון היה טופונימיה. קדמון היה חבר ועדת השמות הממשלתית מאז 1965 ועד למותו, ומאז 1978 ועד למותו הוא היה יושב ראש ועדת המשנה לשמות גאוגרפיים. מאז 1977 ועד למותו הוא היה נציג ישראל בוועדות או"ם וועדות בינלאומיות שונות לענייני שמות גאוגרפיים. חיבר ספרים ומאמרים רבים בנושאי קרטוגרפיה וטופונימיה, שתורגמו לשפות רבות. ספרו "מפות ומיפוי", שכתב ביחד עם אבשלום שמואלי, יצא בהוצאת כתר ב-1982.
ספרו על הטופונומיה, Toponymy, the Lore, Laws and Language of Geographical Names, יצא לאור בניו-יורק ב-2001, ותורגם לשפות רבות, בהן אף יפנית.
הערות שוליים

↑  על אביו ראו: קדמון יצחק (יוליוס קאופמן) - סיפור חיים, באתר ארגון יוצאי מרכז אירופה. לתולדותיו ותולדות משפחתו ראו זיכרונותיו וסיפורי משפחתו, שיצאו בהוצאה עצמית: נפתלי קדמון, אלה תולדות ומסעות, או, מהיכן הגעתם, נכדי לבית קדמון, ירושלים: נ' קדמון, תשס"ב-2001; וכן זיכרונותיו של אביו, שערך והוציא כספר בגרמנית: Vom Rheinland ins Heilige Land. Erinnerungen von Julius Kaufmann-Kadmon aus Eschiveiler 1887-1955, בהוצאת Eschweiler Geschichtsverein,‏ 2004.
↑  מפעולות קלוב התעופה לישראל, חרות, 11 בדצמבר 1950
↑  בראדיו, הצופה, 28 באוקטובר 1951
↑  נסתיימה אליפות הטייסנים הארצית, דבר, 3 בספטמבר 1954
נסתיימה האליפות של קלוב התעופה, חרות, 2 בספטמבר 1955
↑  קשה לטוס להתחרות טיסה, מעריב, 24 ביוני 1954
ישראל השתתפה בתחרות עולמית לטיסנאי דאון, חרות, 8 ביולי 1954
↑  טייסי דאון - לבלגיה, מעריב, 23 באוגוסט 1959
↑  מדען ישראלי המציא שיטת מיפוי חדשה, דבר, 21 ביוני 1979
↑  הודעה על הקמת האגודה, דבר, 14 ביולי 1980
| --- | --- |
בקרת זהויות :  NLI: 987007263468005171  PLWABN: 9810593351705606  BIBSYS: 98071473  BnF: cb16683873t (data)  ISNI: 0000 0000 6697 4087  LCCN: n88232306  NDL: 00914166  VIAF: 23704287   WorldCat (עם VIAF): 23704287
לין פרייז'ר

לין ג'וזף פרייז'ר (באנגלית: Lynn Joseph Frazier;‏ 21 בדצמבר 1874 –  11 בינואר 1947) היה איש חינוך ופוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-12 מ-1917 ועד הדחתו בבחירות החזרה ב-1921. בהמשך הוא ייצג את מדינתו בסנאט של ארצות הברית בשנים 1923–1941. פרייז'ר היה ראשון מושלי מדינות ארצות הברית שהודח בתהליך זה. השני והיחידי בנוסף אליו שהודח באופן זה היה מושל קליפורניה גריי דייוויס, שהודח ב-2003.
ראשית חייו

לין דייוויס נולד בעיר מדפורד שבמינסוטה. משפחתו עברה לטריטוריית דקוטה כאשר הוא היה בן שש. ב-1892 הוא סיים את לימודיו בבית הספר התיכון בעיר גרפטון שבדקוטה הצפונית, וב-1895 סיים את לימודיו בבית הספר הנורמלי מייוויל (כיום אוניברסיטת המדינה של מייוויל). הוא השלים את לימודיו באוניברסיטת דקוטה הצפונית וסיים בה תואר בוגר אוניברסיטה בהצטיינות. טרם כניסתו לפוליטיקה, היה פרייז'ר חוואי ומורה בבית ספר. הוא התכוונן ללמוד רפואה, אך מותם הבלתי צפוי של אביו ושל אחיו אילצו אותו לעסוק בניהול החווה המשפחתית.
קריירה פוליטית

לאחר שנבחר בבחירות המקדימות של המפלגה הרפובליקנית כנציג הליגה הבלתי-מפלגתית, נבחר פרייז'ר בבחירות הכלליות של 1916 כמושל דקוטה הצפונית לאחר שקיבל בהן 79 אחוזים מהקולות.
פרייז'ר היה מושל פופולרי במיוחד, ויישם כמה רפורמות כמו הקמת הבנק של דקוטה הצפונית והקמת טחנות הקמח של דקוטה הצפונית, הישגים שמהווים עד היום מורשת מתמשכת של הליגה הבלתי-מפלגתית.
במהלך שביתת כורי הפחם של 1919, נקט פרייז'ר בגישה ייחודית כלפיה. הוא הכריז על ממשל צבאי, השתלט על המכרות בשיתוף פעולה עם ארגון עובדי המכרות המאוחדים של אמריקה (אנ'), וניהל אותם יחד עם הארגון.
פרייז'ר נבחר לתקופות כהונה שנייה ושלישית ב-1918 וב-1920, אך שפל כלכלי הכה במגזר החקלאי במהלך תקופת כהונתו השלישית, וכתוצאה מכך נוצר לחץ בהובלת תנועה שורשית בהובלת עסקים פרטיים לקיים בחירות החזרה (Recall election). כך ב-1921 היה פרייז'ר המושל המדינה הראשון בארצות הברית שהודח באופן זה מתפקידו. מועמד סיעת איגוד המצביעים העצמאיים של המפלגה הרפובליקנית, ראנגנוולד נסטוס, נבחר במקומו.
לאחר סיום כהונתו כמושל, נבחר פרייז'ר ב-1922, שוב כמועמד הליגה הבלתי-מפלגתית לסנאט של ארצות הברית מטעם המפלגה הרפובליקנית. הוא כיהן בסנאט מ-1923 ועד 1940, כאשר לא עלה בידו להיבחר לתקופת כהונה נוספת והוא נוצח בבחירות המקדימות של הרפובליקנית על ידי המושל לשעבר ויליאם לנגר.
חיים אישיים

פרייז'ר היה נשוי פעמיים. בפעם הראשונה הוא נשא לאישה ב-1903 את לוטי ג'. סטפורד, שאיתה נולדו לו חמישה ילדים, עד למותה ב-1935. ב-1937 הוא נישא בשנית לקתרין פאולסון.
לין פרייז'ר נפטר בריברדייל שבמרילנד ב-11 בינואר 1947, בגיל 72. הוא נטמן בבית הקברות של העיר הופל שבדקוטה הצפונית.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1177-1178.
Erickson, Nels (1986). The Gentleman from North Dakota: Lynn J. Frazier. State Historical Society of ND.
הערות שוליים

↑  Hylton, J. Gordon (2012-07-18). "Who Was Gov. Lynn Joseph Frazier?". Marquette University Law School Faculty Blog. Archived from the original on 2023-04-29.
↑  Bank of North Dakota. "Lynn Frazier". The BND Story. Archived from the original on 2021-12-02.
↑  North Dakota (1916). "REPUBLICAN VOTES, PRIMARY ELECTION JUNE 28, 1916". North Dakota Secretary of State. Archived from the original on 2023-04-11.
↑  North Dakota (1916). "Party Votes, General Election, November 7, 1916". North Dakota Secretary of State. Archived from the original on 2023-04-11.
↑  State Historical Society of North Dakota. "Lynn J. Frazier - North Dakota Governors Online Exhibit - Exhibits". www.history.nd.gov. Archived from the original on 2023-05-11.
↑  Shilts, Thomas (1996). ""To Prevent a Calamity Which is Imminent": Governor Frazier and the Fuel Crissi of 1919" (PDF). North Dakota History. 63 (1). Bismarck, N.D.: State Historical Society of North Dakota: 6–20.
↑  "Lynn Frazier". Soylent Communications.
↑  "Special Recall Election Oct. 28,1921". North Dakota Secretary of State. October 28, 1921.
↑  North Dakota (1940). "Consolidated Ballot Votes, Primary Election, June 25, 1940". North Dakota Secretary of State. Archived from the original on 2022-11-12.
↑  "Lynn J. Frazier Papers". North Dakota State University. Archived from the original on 2015-05-19.
| --- | --- |
בקרת זהויות :  BnF: cb178062266 (data)  GND: 1050469445  ISNI: 0000 0000 2892 7327  LCCN: n86109445  NARA: 16474852  SNAC: w6fr07vj  US Congress: F000354  VIAF: 40862634   WorldCat (עם VIAF): 40862634
ליסימכוס (בן תלמי)

ליסימכוס (ביוונית: Λυσίμαχος; המאה ה-3 לפנה"ס) היה נסיך מצרי מבית תלמי. בנם של תלמי השני וארסינואי הראשונה.
ביוגרפיה

ליסימכוס היה בנם של תלמי השני ("פילדלפוס") ואשתו הראשונה ארסינואי הראשונה, שהייתה בתו של ליסימכוס מלך תראקיה. היה לו אח גדול בשם תלמי, ואחות קטנה בשם ברניקי סירה. ישם רמזים שהוא היה מושל קפריסין או קופטוס, אולם הם אינם ודאיים. לא ידוע הרבה על חייו. ככל הנראה היה לו תפקיד בפוליטיקה המצרית בימי שלטונם של אחיו תלמי השלישי ("המיטיב"), ואחיינו תלמי הרביעי ("פילופטור"), אולם בסביבות שנת 221 לפנה"ס הוא הוצא להורג בפקודת סוסיביוס - האפוטרופוס של תלמי החמישי ("אפיפנס").
הערות שוליים

↑  הגיית השם ביוונית: ליסימכוס, במלעיל דמלעיל (ההטעמה בהברה השלישית מהסוף).
↑  ליסימכוס באתר Ptolemic Dynasty
↑  Smith, Dictionary of Greek and Roman Biography and Mythology, "Lysi'machus", 1873
↑  פוליביוס, ספר חמישה עשר, 25.
משה רוזנפלד

ערך זה עוסק בשוטר במשטרת המנדט הבריטי. אם התכוונתם לפוליטיקאי יהודי יליד חוסט, ראו .
| --- | --- |
משה רוזנפלד
משה רוזנפלד
 לידה:  26 בנובמבר 1904 מנחמיה, האימפריה העות'מאנית
 נרצח:  7 בנובמבר 1935 (בגיל 30) עין חרוד, פלשתינה (א"י)
 בת זוג:  יהודית בת יעקב גורדון
 השתייכות:  במשטרה הבריטית בארץ ישראל
 דרגה:  סמל
משה רוזנפלד (26 בנובמבר 1904 – 7 בנובמבר 1935) היה שוטר במשטרה הבריטית בארץ ישראל שנרצח בידי כנופיית עז א-דין אל-קסאם.
קורות חייו

רוזנפלד נולד במנחמיה לאחת ממשפחות המייסדים. לאחר לימודיו בבית הספר החקלאי מקוה ישראל, התנדב לחיל הספר העבר ירדני ומשם עבר למשטרה הארצישראלית שבה שירת כ-12 שנה בתפקידים שונים. בהיותו בדרגת סמל הופקד רוזנפלד על משטרת שאטה שבעמק חרוד, ועבר עם משפחתו להתגורר בקיבוץ תל יוסף הסמוך. במסגרת תפקידו יסד קבוצת רוכבים של קבוצת הפועל, במסגרת הפעילות ניתנו שעורי רכיבה, ונערכו תחרויות בבית אלפא.
בשנת 1921 הגיע משה לבאר שבע במסגרת משטרת הגבולות ושם פגש לראשונה את יהודית בת יעקב גורדון - ממקימי טחנת הקמח הראשונה בבאר שבע בבעלות יהודית וראשוני המתיישבים היהודים בעיר. שנים לאחר מכן נפגשו השניים שוב בתל אביב ובשנת 1927 נישאו.
רציחתו

בתאריך 7 בנובמבר 1935 נמסרה הודעה על פריצה לפרדס האשכוליות של עין חרוד. רוזנפלד יצא בלווי שוטר נוסף לאתר את הגנבים, ובקצה הדרך השאיר את השוטר עם הסוסים ועלה לבדו למערה, בעקבות קליפות שהותירו השודדים בדרכם. במערה ארבו חברי הכנופיה, שירו מספר יריות ופגעו ברוזנפלד, ולאחר מכן התקרבו אליו וירו שוב.
משה רוזנפלד נטמן בבית הקברות הישן של עין חרוד ותל יוסף. יום הלווייתו נקבע כיום אבל בעמק יזרעאל, התושבים שבתו ממלאכה והתלמידים מלימודיהם. הלווייתו יצאה מבית אלפא ועברה דרך תחנת המשטרה בשאטה לתל יוסף. השתתף בה קהל גדול ממנחמיה ומיישובי עמק יזרעאל והצפון, וכן נציגי המשטרה הבריטית ומשה שרת נציג הסוכנות היהודית. חיים שטורמן הספידו במילים שהפכו למטבע לשון: "נופלים ההולכים ראשונה".
במותו הותיר את אלמנתו יהודית ובניו יעקב ואמנון אשר התקבלו בקיבוץ תל יוסף.
בעקבות רציחתו של רוזנפלד על ידי אנשי "היד השחורה", פתחו הבריטים במצוד נרחב אחרי עז א-דין אל-קסאם ולוחמיו, והם אותרו שבועיים לאחר הרצח וכותרו סמוך לכפר יעבד שבשומרון. אל-קסאם נהרג יחד עם שלושה מחבורתו. שמונה אחרים מהחבורה נתפסו והועמדו לדין על רצח רוזנפלד ושוטר שנהרג בקרב עם אנשי הכנופיה. ארבעה מאנשי הכנופיה נדונו ל-14 שנות מאסר. בנובמבר 1937 נאסר שיך פרחאן א-סעדי בחשד למעורבות ברצח רוזנפלד. יש הרואים ברוזנפלד את ראשון הרוגי מאורעות תרצ"ו-תרצ"ט שפרצו חודשים אחדים לאחר מכן. על מצבתו נרשם: "הראשון לחללי היישוב במאורעות הדמים תרצ"ו. פ"נ משה בן שלמה יצחק רוזנפלד נפל חלל בהר הגלבוע בעמדו על משמר הלאום".
גם בספר "מאורעות תרצ"ו" בהוצאת דבר מ-1937, מופיע רוזנפלד בראש רשימת הקורבנות.
המערה שבפתחה נרצח נקראת "מערת רוזנפלד" והמעיין לידה "עין הסמל", בעמק הנעלם שבגלבוע. חברי בית אלפא מייחסים את השורה "מי ירה ומי זה שם נפל?", ב"שיר העמק" ("באה מנוחה ליגע") שכתב נתן אלתרמן ב-1935, למותו של משה רוזנפלד, אך לטענה זו אין בסיס.
אחיו, צבי רוזנפלד, נרצח על ידי ערבים בעבודתו בשדה, קודם להרצחו של משה. בספטמבר 1942 נרצחו אביו, שלמה יצחק רוזנפלד, ואחיו בר כוכבא, מירי של איכר אחר במושבה מנחמיה.
הערות שוליים

↑  משה רוזנפלד הובא לקברות בעין חרוד, דבר, 10 בנובמבר 1935
↑  קרב דמים בין המשטרה וחבורת הטרוריסטים, דבר, 21 בנובמבר 1935
↑  אנשי הכנופיה נמסרו למשפט, דבר, 3 במרץ 1936
↑  אנשי אל-קסאם זוכו ביחס מיוחד, דבר, 4 בנובמבר 1936
↑  נתפס ממלא מקומו של עז א-דין אל קסאם, דבר, 23 בנובמבר 1937
↑  ברכה חבס (עורכת), ספר מאורעות תרצ"ו, דבר, 1937, עמ' 635. בתוך: תום שגב, ימי הכלניות, עמ' 299, 498, הערה 20.
↑  גלבוע מרכזי – מהר שאול לבית אלפא
↑  מרדכי מרמורשטיין, דממה ביזרעאל – סיפורו של זמר עברי, באתר "מקור ראשון", 22 ביוני 2016
↑  לוית ש. י. רוזנפלד, דבר, 10 בספטמבר 1942
↑   מרדכי אשל, הרוצח ממנחמיה, באתר הספרייה הווירטואלית של מטח, ספטמבר 2010
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב
| --- | --- |
בקרת זהויות :  NLI: 987007313013505171  ISNI: 0000 0000 6956 7460  VIAF: 97306471   WorldCat (עם VIAF): 97306471
עין אנושית

.
.
| --- | --- |

 שיוך:  מערכת הראייה, ראש אנושי, פני האדם 
 אספקה עורקית:  עורק הרשתית האמצעי 
 ניקוז ורידי:  וריד הרשתית האמצעי 
 מזהים
 לטינית (TA98):  oculus 
 טרמינולוגיה אנטומיקה:  A01.1.00.007 
 TA2 (2019):  113 
 FMA:  54448 
 קוד MeSH:  A01.456.505.420 
 מזהה MeSH:  D005123 
 מערכת השפה הרפואית המאוחדת:  C0700042 
 
עיניים אנושיות – כחולה וירוקה
צילום תקריב של עין אנושית
ילדה עם עיניים עצומות. העפעפיים מגנים על גלגל העין.
עַיִן היא איבר החישה של מערכת הראייה הרגיש לגלי אור ומשמש על ידי כך לראייה. כמו לאדם, לבעלי חיים רבים יש עיניים. העין מעבירה למוח מידע על מידת התאורה של הסביבה, ומאפשרת את הראייה. העין האנושית מורכבת באופן בסיסי מעדשה המרכזת את קרני האור על הקולטנים הרגישים לאור, הממירים את האור לאות חשמלי המועבר למוח.
עיני האדם – בדומה לחלק גדול ממיני הטורפים ואוכלי-הכול – ממוקמות בקדמת הראש, מיקום המאפשר התמקדות בטרף, ובמרחק-מה האחת מהשנייה, מה שמאפשר ראייה תלת-ממדית.
עובדה לשונית יוצאת דופן היא שבדומה לעברית, בשפות רבות משמעות המילה לאישון היא "אדם זעיר". ייתכן שהסיבה לכך היא שבהשתקפות שבאישון אדם רואה גרסה זעירה של עצמו.
מבנה גלגל העין האנושי > חלוקה לאזורים וללשכות

האזור הקדמי Anterior Segment – השליש הקדמי של העין – קדמית לעדשה. חלל המכיל נוזל מימי הקרוי Aqueous Humour, ונחלק לשני חללי משנה ("לשכות") המחוברות ביניהן:
הלשכה הקדמית Anterior Chamber – החלל שבין הקרנית – לבין הקשתית והאישון.
הלשכה האחורית Posterior Chamber – החלל שבין הקשתית והאישון – לבין הגוף הזגוגי.
האזור האחורי Posterior Segment – שני השלישים האחוריים של העין, מאחורי העדשה. חלל המכיל את הרשתית ואת הגוף הזגוגי.
מבנה גלגל העין האנושי > חלוקה לשכבות

השכבה הסיבית Fibrous Tunic – השכבה החיצונית בגלגל העין שכוללת את הקרנית ואת הלובן.
שכבת כלי הדם Vascular Tunic – השכבה המרכזית בגלגל העין שכוללת את הקשתית, את הגוף הריסי ואת השכבה דמית – כורואיד (Choroid) שהיא שכבה המכילה את כלי הדם.
השכבה העצבית Nervous Tunic – השכבה הפנימית בגלגל העין שכוללת את העצבים ואת הרשתית.
שרירי גלגל העין

שישה שרירים חיצוניים מניעים את גלגל העין (מתחברים אל לובן העין מוסתרים מאחורי
קרומי הלחמית-המרפדים את פנים העפעפיים).
אופן פעולתה של העין

מסלול ה-phototransduction(אנ') הוא כלל התהליכים המעורבים בראייה מרמת התאים הרגישים לאור, ועד יציאת סיגנל חשמלי לעצב הראייה. עקרון פעולת הפוטורצפטורים שבתאי רשתית העין הוא פוטוכימי. בתחתית הפוטורצפטורים נמצאת הלמלה (lamellæ(אנ')), ובה מספר רב של מולקולות רגישות לאור, מרביתן משתייכות לקבוצת החומרים הקרויים "צבענים" (או "פוטו-פיגמנטים" בלעז). פגיעה של פוטונים (חלקיקי אור) במולקולות אלו גורמת להן לשינויים כימיים הכרוכים בשחרור אנרגיה, ואלה אמורים לגרום לגירויים עצביים. בכל עין ישנם פוטורצפטורים המכונים "תאי אור" (On Cells), ופוטורצפטורים המכונים "תאי סגור" (Off Cells). תאים אלה הם בעצם תאי עצב (נוירונים), השונים משאר תאי העצב בגוף בעובדה שיש בהם גוף מיוחד ובו מספר שכבות של צבען הלוכד פוטונים. כשתאי האור קולטים פוטונים, הם פולטים אנרגיה המועברת בצורת דופק עצבי אל מרכז הראייה במערכת העצבים המרכזית. תאי הסגור, לעומת זאת, פולטים אנרגיה כל עוד ישנו חושך. אך כאשר פוגעת בהן קרן אור, הם מפסיקים לפלוט אנרגיה. בעזרת שני סוגי התאים, יכול המוח לייצר תמונה מאורגנת של אור וחושך על שדה הראייה.
מאחר שהעין האנושית יוצרת דמות באמצעות עדשה מרכזת, מתקבלת על הרשתית דמות ממשית והפוכה, שמגיעה כך למוח דרך עצב הראייה והמוח יוצר ממנה תפיסה של דמות ישרה, בתהליך שמעורבים בו מנגנונים נוספים, כמו זה של חוש שיווי-המשקל. בניסויים שנערכו בבוגרים באמצעות משקפיים מהפכי דמות הומחשה פעילותו של מרכז העיבוד המתאים במוח – לאחר תקופת הסתגלות של כשבועיים, חזרו המשתתפים בניסוי, לראות כרגיל. יתר על כן, גם לאחר הסרת משקפיים אלה, הם שוב ראו במהופך, עד לתקופת הסתגלות נוספת.
אופן פעולתה של העין > מנגנון הזזת המבט

כאשר אדם רוצה להזיז את מבטו לכיוון מסוים מתחילה שרשרת פעולות מאזור במוח הנקרא FEF, המעביר את המידע ל-Superior colliculus ומשם ל-PPRF. לאחר ההגעה ל-PPRF יש שתי שלוחות אשר כל אחת מעבירה את המידע לעין אחרת. כאשר יש פגיעה ב-PPRF, הדבר מתבטא בחוסר יכולת להסיט את המבט לכיוון הפגיעה. כאשר יש פגיעה ב-FEF, יש חוסר יכולת להזיז את המבט לצד הקונטרה-לטרלי של הפגיעה.
מחלות רשתית שכיחות

AMD ניוון מרכזי בגומה המרכזית (ניוון מקולרי תלוי גיל).
רטיניטיס פיגמנטוזה.
קריעה וניתוק הרשתית (היפרדות רשתית): ישנם גורמים אחדים לכך: אסטיגמטיות, סוכרת, חבלה, הצטברות נוזלים מאחורי הרשתית, או כאשר בגיל הגבורה מצטמק נוזל הג'ל בעין ומושך איתו חלק מהרשתית. בחלק גדול של המקרים, למעט סוכרת, ניתן לתקן כירורגית.
עלייה בלחץ התוך-עיני (גלאוקומה) מוביל להרס של עצב הראייה באופן הדרגתי עד אובדן ראייה כמעט מוחלט.
רטינופתיה סוכרתית (סיבוך של מחלת הסוכרת) עלולה להביא לכדי עיוורון.
במספר מחלות ניתן טיפול מניעתי חלקי בגלל רגישות המקום בלייזר מקריש, ולא בלייזר צורב כפי שהיה נהוג בעבר. ואשר יצר נזקי ראייה קשים כדי לעצור דימומים.
Lebers – ניוון חלקי של הפוטורצפטורים במקולה הגורם לאחוזי ראייה נמוכים ורגישות גבוהה לאור. מקורה במוטציה גנטית מולדת.
ראו גם

משקפיים
מערכת הראייה
עינית – איבר חישת אור פשוט אצל חסרי חוליות
אבולוציה של העין
ראו גם > בעיות ראייה

עיוורון
עיוורון צבעים
קוצר ראייה
רוחק ראייה
עין עצלה
קטרקט
היפרדות רשתית
ניסטגמוס
אסטיגמטיות
פזילה
עיוורון לילה
קרטוקונוס
פוטוקרטיטיס
ניוון מקולרי
גלאוקומה
לחץ תוך-עיני
רטיניטיס פיגמנטוזה
תסמונת העין היבשה
הערות שוליים

↑  Toward a Theory of Cultural Linguistics, by Gary B. Palmer, p102
↑  Human Universals and Human Culture, p4
↑  מחקר חדש בשנת 2013 מציע את קיומה של שכבת דואה Faraj, L. A.; Said, D. G.; Gray, T.; Lowe, J. (2013). "Human Corneal Anatomy Redefined: A Novel Pre-Descemet's Layer (Dua's Layer)". Ophthalmology. doi:10.1016/j.ophtha.2013.01.018
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  TA98: A01.1.00.007 
האנטומיה של גלגל העין 1: מקטע אחורי של גלגל העין 2: שריר ריסי 3: שריר ציליארי (אנ') 4: ממברנת זין 5: תעלת שלם 6: אישון 7: חדר קדמי 8: קרנית 9: קשתית 10: קליפת העדשה 11: גרעין העדשה 12: תהליך ציליארי (אנ') 13: לחמית 14: שריר אלכסוני תחתון 15: השריר הישר התחתון 16:השריר הישר המדיאלי 17: עורקים וורידים ברשתית 18: דיסק אופטי 19: ממברנת דורה מטר 20: עורק רשתית מרכזי21:וריד רשתית מרכזי 22: עצב הראייה 23: וורידים ורטיקוזלים (אנ') 24: הקפסולה של טנון 25: מקולה (אנ'):26 פוביאה (אנ') 27: לובן העין 28: שכבה דמית 29: שריר רקטוס עליון 30: רשתית
תרשים סכמטי של חלקי העין
איור של עין אנושית
הרשתית.
העיגול הלבן הוא הדיסקית ("הכתם העיוור").
סימולציה של ראיית עין אנושית. רק מעלה אחת מהשטח נמצאת במוקד, היינו בשטח ה-Fovea . התמונה בהיקף ה-Fovea מטושטשת כיוון ששם יש פחות קולטנים על הרשתית.
נמל התעופה גטבורג-לנדווטר

נמל התעופה גֶּטֶבּוֹרְג-לַנְדווֶטֶר (בשוודית: Göteborg-Landvetter flygplats) הוא נמל תעופה בין-לאומי של העיר גטבורג, העיר השנייה בגודלה בשוודיה. הנמל משמש גם לטיסות פנים. סימנו הבין-לאומי של נמל התעופה בארגון יאט"א הוא GOT, ומסומן ESGG בארגון ICAO. גטבורג-לנדווטר הוא נמל התעופה השני בגודלו בשוודיה. החברה המתפעלת את הנמל היא חברת שוודאוויה.
מקור השם

לנמל התעופה שני שמות, שניהם מציינים שם של עיר.
גטבורג היא עיר המחוז והעיר השנייה בגודלה בשוודיה. נמל התעופה משרת את העיר, את סביבתה, את המחוז ואזור דרום מערב שוודיה כולו ולכן, שמה של גטבורג הוא השם המוביל בין שני שמותיו של הנמל.
לַנְדווֶטֶר לנדווטר (אנ') היא עיירה קטנה שנמל התעופה בנוי בקרבתה, ולכן שמה נוסף לשמו של הנמל, כמציין מקום.
גאוגרפיה ואקלים > גאוגרפיה

נמל התעופה ממוקם בדרום מערב שוודיה, במחוז ייטאלנד המערבי (וֵסְטְרָה יֶיטַאלַנְד-Västra Götalands län), כ-25 ק"מ מזרחית לעיר גטברוג, ופחות מ-9 ק"מ מזרחית לעיירה לנדווטר. נמל התעופה מרוחק כ-30 ק"מ מהים הצפוני - מיצרי סקאגרק. בקרבה יחסית לגטבורג לנדווטר עוברים כבישים אזוריים וגם כבישים מהירים. הגובה מעל פני הים מסתכם בכ-155מטרים (507 רגל). סביבת העיירה לנדווטר מאופיינת באגמים רבים מאד בגדלים שונים וביערות.
גאוגרפיה ואקלים > אקלים

למזג האוויר חשיבות רבה לגבי כל נמל תעופה. בקיץ מזג האוויר בנמל גטבורג-לנדווטר נעים למדי והחורף מקפיא, מעונן הרבה יותר ומושלג. נדיר שהטמפרטורה באזור הנמל יורדת אל מתחת ל-12-, או עולה על 26 מעלות צלזיוס. העונה החמימה מתחילה ב-25 במאי ונמשכת פחות משלושה וחצי חודשים, עד 7 בספטמבר. החודש החמים בשנה הוא יולי, בו הטמפרטורה הממוצעת בימים מגיעה עד ל-20 מעלות, ובלילות הממוצע עומד על 13 מעלות. החודש הקר ביותר הוא פברואר, במהלכו ממוצע הטמפרטורה בימים עומד על מעלה אחת, ובלילות על 4-. ממוצע הגשם השנתי הוא 719.6 מ"מ, וכמות השלג הממוצעת עומדת על 414.4 מ"מ. במשך כחצי מהשנה הרוחות מתחזקות, החל באמצע ספטמבר ועד אמצע מרץ. בתקופה זו הרוח נושבת במהירות ממוצעת של 11.7 קמ"ש. החודש בו הרוח החזקה ביותר הוא ינואר, עם 13.2 ק"מ לשעה בממוצע.
היסטוריה

בשנת 1970 הוחל חיפוש אחר אתר לנמל תעופה חדש באזור גטבורג. האתר שנבחר היה בסמוך לעיירה לנדווטר, בה מתגוררים קצת למעלה מ-7,000 תושבים. הבעיה הייתה שהשטח שנבחר היה מיוער וכלל גם אגם. עובדות אלו גרמו לכך שעבודות הפתוח היו מורכבות, נמשכו זמן רב יחסית והיו יקרות. גטבורג-לנדווטר בא במקום והחליף נמל תעופה אזורי אחר, בשם טורסלנדה. נמל התעופה נחנך ב-3 באוקטובר 1977, אך כבר אחרי עשור אחד בלבד היה צורך בשדרוג ראשון, ונבנה גם חניון מקורה. בשנות ה-90 נערך סבב שדרוג שני, במסגרתו נוספו שערי ירידה למטוסים ("שרוולים") והוספו גם דלפקי בידוק חדשים. באותה תקופה פותחו גם רשתות התקשורת וטכנולוגיות מחשוב. בראשית המאה ה-21 הורחבו שוב מתקנים בשדה, הפעם בעיקר בתחום הטפול במטענים מסחריים.
מסלולים, טרמינלים, נוסעים, מטענים ושירותים

לגטבוג-לנדווטר מסלול אספלט יחיד להמראות ולנחיתות, בכיוון מגנטי 03/21. אורך המסלול 3,300 מטרים ורוחבו 45 מטרים.
בנמל בניין טרמינל אחד, עם שני מפלסים. בניין הטרמינל מחולק לשני חלקים, החלק הקטן לטיסות פנים והחלק העיקרי לטיסות בין לאומיות. לכל חלק שני מפלסים, האחד לנוסעים יוצאים והאחר לנכנסים. הנמל מצויד ב"שרוולים" לירידה למטוסים ועליה מהם. מספר הנוסעים שעברו בגטבורג-לנדווטר היה 5,184,386 בשנת 2023. הנמל מעסיק כ-4,000 עובדים, וניתנים בו כל השירותים המקובלים בנמלי תעופה בין-לאומיים, לרבות חנויות, המרות מטבע, שירות לנכים ומוגבלי תנועה, לאימהות ולתינוקות, השכרת רכב, הסעדה, מלון, תחבורה וחנייה, שירות הטענת טלפונים, ויתר סוגי השירותים הנהוגים בנמלי תעופה בין-לאומיים בסדר גודל דומה.
בשנת 2023 טיפל הנמל בכ-950 טון מטענים מסחריים. בשנים הבאות לאחר 2023, מתוכננת הפעלת פארק לוגיסטי חדש, להגדלה משמעותית של כמות המטענים המסחריים בהם יטפל גטבורג-לנדווטר.